

**Jelgavas valstspilsētas pašvaldība**

 Jelgavas izglītības pārvalde

Reģ.Nr.90000074738; Svētes ielā 22, Jelgavā, LV-3001, tālr.: 63012461, 63012460; e-pasts: izglitiba@izglitiba.jelgava.lv

2. pielikums Jelgavas valstspilsētas pašvaldības iestādes “Jelgavas izglītības pārvalde” 01.11.2024. rīkojumam Nr. 1-7/24/56

# KONKURSA NOLIKUMS

**Jelgavas valstspilsētas pašvaldības iestādes “Jelgavas izglītības pārvalde” vadītāja vietnieka amata pretendenta atlasei**

# Vispārīgie jautājumi

1. Nolikums nosaka kārtību, kādā Jelgavas valstspilsētas pašvaldības iestāde “Jelgavas izglītības pārvalde” (turpmāk – Izglītības pārvalde) organizē konkursu uz Izglītības pārvaldes vadītāja vietnieka amatu (turpmāk – konkurss), konkursa izsludināšanas, norises un pretendentu pieteikumu vērtēšanas kārtību.
2. Konkursa mērķis ir īstenot pašvaldības funkciju izglītībā, Izglītības pārvaldes darbību pašvaldības izglītības iestāžu darbības un īstenoto izglītības programmu kvalitātes nodrošināšanas pārraudzībā, izvēloties atbilstošāko pretendentu Izglītības pārvaldes vadītāja vietnieka amatam.
3. Konkursa uzdevums ir izvērtēt pretendentu profesionālo kompetenci un atbilstību Izglītības pārvaldes vadītāja vietnieka amatam.

# Konkursa komisijas izveidošana un darba organizēšana

1. Konkursa organizēšanu, norisi un pretendentu iesniegto dokumentu izvērtēšanu nodrošina ar Izglītības pārvaldes vadītāja rīkojumu apstiprināta Izglītības pārvaldes vadītāja vietnieka amata pretendentu atlases komisija (turpmāk – Komisija).
2. Komisija konkursa pirmajā kārtā izskata iesniegto pretendentu pieteikumu atbilstību nolikumā noteiktajām prasībām un izvēlas atbilstošākos pretendentus otrajai konkursa kārtai – darba intervijai.
3. Darba intervija notiek klātienē Izglītības pārvaldes telpās Svētes ielā 22, Jelgavā. Komisijas sekretārs, kurš atbildīgs par konkursa gaitas dokumentēšanu, par darba intervijas norises laiku iepriekš telefoniski vai elektroniski informē pretendentu.
4. Komisijas sēdes ir slēgtas un tiek protokolētas. Protokolu paraksta Komisijas sēdes vadītājs un sekretārs.
5. Komisija sniedz kopēju vērtējumu par katra pretendenta individuālo vērtējumu atbilstoši nolikuma prasībām. Konkursa noslēgumā tiek apkopoti katra pretendenta individuālie novērtējumi.
6. Par konkursā uzvarējušu pretendentu pēc visām atlases kārtām tiek uzskatīts pretendents ar augstāko novērtējumu, savukārt, ja pretendenti iegūst vienādu punktu skaitu, tiek rīkota atkārtota darba intervija.
7. Komisija sagatavo konkursa norises noslēguma protokolu un kopā ar konkursā uzvarējušā pretendenta iesniegtajiem dokumentiem iesniedz Izglītības pārvaldes

vadītājam lēmuma pieņemšanai par pretendenta apstiprināšanu amatā.

# Konkursa dalībnieki

1. Konkursā var piedalīties jebkurš pilngadīgs Latvijas Republikas pilsonis, kurš iesniedzis pieteikumu kopā ar visiem nepieciešamajiem pretendentu atlases dokumentiem un:
	1. uz pretendentu neattiecas Izglītības likumā1 un Bērnu tiesību aizsardzības likumā2 noteiktie ierobežojumi;
	2. pretendentam ir augstākā izglītība pedagoģijā vai izglītības zinātnes;
	3. vismaz 5 gadu pieredze izglītības iestādes vadītāja, vietnieka, mācību jomas vadītāja vai Izglītības pārvaldes speciālista amatā;
	4. labas zināšanas izglītības politikas un likumdošanas jomā;
	5. labas prasmes darbā ar MS Office programmām (MS Word, MS Excel, PowerPoint

u.c. );

* 1. spēja noteikt prioritātes, patstāvīgi organizēt, plānot savu darbu, kā arī strādāt komandā;
	2. labas komunikācijas prasmes;
	3. valsts valodas zināšanas augstākajā līmenī atbilstoši Valsts valodas likuma prasībām.
1. Iesniedzamie dokumenti:
	1. dzīves, iepriekšējās darba un profesionālās pieredzes apraksts (CV);
	2. motivēts pieteikums (konkursa nolikuma 1. pielikums);
	3. apliecinājums, ka uz pretendentu neattiecas Izglītības likumā un Bērnu tiesību aizsardzības likumā noteiktie ierobežojumi (konkursa nolikuma 2. pielikums);
	4. izglītību apliecinošu dokumentu kopijas vienā eksemplārā (pretendentiem, kuri izglītību ieguvuši ārvalstīs, jāpievieno dokuments par izglītības akadēmisko atzīšanu Latvijā);
	5. valsts valodas prasmes apliecību pretendentiem, kam latviešu valoda nav dzimtā valoda;
	6. pretendents var iesniegt rekomendācijas un atsauksmes.
2. Nolikuma 12. punktā norādītos dokumentus iesniegt Jelgavas valstspilsētas pašvaldības iestādē “Jelgavas izglītības pārvalde” Svētes ielā 22, Jelgavā, 203. kabinetā ar norādi “Jelgavas valstspilsētas pašvaldības iestādes “Jelgavas izglītības pārvalde” vadītāja vietnieka amata konkursam” vai iesūtīt elektroniski (parakstīti ar drošu elektronisko parakstu) uz e-pastu izglitiba@izglitiba.jelgava.lv ar norādi “Pieteikums Izglītības pārvaldes vadītāja vietnieka vakancei”.
3. Pieteikums jāiesniedz **līdz 2024. gada 19. novembra plkst. 12:00**. Pēc šī termiņa iesniegtie vai iesūtītie pieteikumi netiks izskatīti.

# Pieteikumu izskatīšana, vērtēšanas kritēriji, lēmuma pieņemšana

1. Komisija vērtēšanu veic divās kārtās:
	1. *pirmajā kārtā* pēc pieteikumu iesniegšanas termiņa beigām trīs darba dienu laikā atver aploksnes un atlasa tos pieteikumus, kuri satur visus nolikuma 12. punktā noteiktos pretendenta atlasei nepieciešamos dokumentus un novērtē pretendentu atbilstību nolikumā izvirzītajām prasībām;
	2. *otrajā kārtā* (intervijā ar pretendentiem) piedalīties tiek uzaicināti pretendenti ar pirmajā kārtā iegūto lielāko punktu skaitu par izglītību un pieredzi; uz interviju uzaicināmo pretendentu skaitu nosaka Komisija, savstarpēji vienojoties, no tiem pretendentiem , kuri konkursa pirmajā kārtā ieguvuši vismaz 10 punktus. Otrajā kārtā tiek vērtēts:

1 Izglītības likuma 50. pants

2 Bērnu tiesību aizsardzības likuma 72. panta piektā un sestā daļa

* + 1. pretendenta redzējuma pamatojums par komandas vadīšanu, darbinieku motivēšanu un kompetenču pilnveidošanu, atbilstība iesniegtajam pieteikumam;
		2. spējas sniegt kompetentas atbildes uz jomai specifiskiem jautājumiem, saskarsmes spējas, komunikācijas prasmes un spēju argumentēt viedokli.
1. Komisija sazinās tikai ar tiem pretendentiem, kuri tiek aicināti dalībai konkursa otrajā kārtā (darba intervija), un ne vēlāk kā 5 darba dienu laikā pēc pieteikšanās termiņa beigām paziņo darba intervijas norises laiku un vietu.
2. Pirmajā kārtā Komisija vērtē pretendentu pieteikumus šādā punktu sistēmā:

|  |  |
| --- | --- |
| **Vērtēšanas kritērijs** | **Punkti** |
| **Izglītība (max. punktu skaits 4)** |
| Maģistra grāds pedagoģijā vai izglītības zinātnēs | 4 |
| Augstākā izglītība (izņemot pirmā līmeņa profesionālo augstāko izglītību) pedagoģijā vai izglītības zinātnēs | 3 |
| Augstākā izglītība (izņemot pirmā līmeņa profesionālo augstāko izglītību) un pedagoģiskā izglītība vai augstākās izglītības studiju programmasietvaros apgūta ar pedagoģiju saistīta studiju programmas daļa vismaz divu kredītpunktu jeb vismaz 72 stundu apjomā | 2 |
| Augstākā izglītība (izņemot pirmā līmeņa profesionālo augstāko izglītību) un persona iegūst pedagoģisko izglītību vai apgūst šo noteikumu21.3. apakšpunktā minēto profesionālās kompetences programmu pedagoģijā | 1 |
| Augstākā izglītība, ka neatbilst amata prasībām | 0 |
| **Darba pieredze (max. punktu skaits 10)** |
| Pieredze izglītības iestādes vadītāja, vadītāja vietnieka amatā izglītības jomā 5 gadi, kas iegūta pēdējo 10 gadu laikā | 10 |
| Pieredze izglītības iestādes metodiķa, mācību jomas koordinatora vai izglītības pārvaldes speciālista amatā 5 gadi, kas iegūta pēdējo 10 gadu laikā | 8 |
| Nav pieredzes skolvadības darbā | 0 |
| **Valodas zināšanas (max. punktu skaits 1)** |
| Vismaz vienas Eiropas Savienības oficiālās profesionālajai darbībai nepieciešamajā apjomā | valodas | zināšanas | 1 |
| Nav vismaz vienas Eiropas Savienības oficiālās profesionālajai darbībai nepieciešamajā apjomā | valodas | zināšanas | 0 |
| **Maksimāli iespējamais punktu skaits pirmajā kārtā** | **15** |

1. Otrajā kārtā– darba intervijā, Komisija vērtē pretendentu šāda punktu sistēma:

|  |  |
| --- | --- |
| **Vērtēšanas kritērijs** | **Max. punktu skaits** |
| Pārzina Jelgavas valstspilsētas pašvaldības izglītības attīstības stratēģiju 2019.-2025.gadam un valsts izglītības attīstības pamatnostādnes | 10 |
| Izpratne par izglītības iestāžu darbības un izglītības programmu īstenošanas kvalitātes pārraudzību | 10 |
| Zināšanas un pieredze ESF projektu īstenošanas plānošanā un izpildē | 10 |
| Zināšanas un pieredze darba tiesisko attiecību un personāla politikas plānošanas jautājumos | 10 |
| Spējas sniegt kompetentas atbildes uz amata pienākumu pildīšanai atbilstošiem jautājumiem | 10 |
| Spēja argumentēt un paust viedokli, komunikācijas prasmes | 10 |
| **Maksimāli iespējamais punktu skaits otrajā kārtā** | **60** |

1. Komisijas locekļiem otrās kārtas (darba intervijas) laikā ir tiesības uzdot jautājumus

pretendentam, kas saistīti ar iepriekšējo pieredzi, zināšanām, problēmsituāciju analīzi, pašvaldības izglītības sistēmas vērtējumu un attīstības redzējumu.

1. Komisijas locekļiem ir tiesības uzdot jautājumus pretendentam tā saskarsmes spēju un komunikācijas prasmju novērtēšanai.
2. Katrs Komisijas loceklis individuāli vērtē katru pretendentu pēc nolikuma nosacījumiem un ieraksta vērtējumu pretendenta izvērtēšanas lapā, apliecinot to ar parakstu.
3. Komisija lēmumu par pretendenta atbilstību pieņem, pamatojoties uz individuālā vērtējuma kopējo punktu skaitu.
4. Komisija pieņem lēmumu bez pretendentu klātbūtnes un iesniedz konkursa norises noslēguma protokolu Izglītības pārvaldes vadītājam.
5. Pretendents, kurš uzvarējis amata konkursā, tiek ieteikts Izglītības pārvaldes vadītājam apstiprināšanai amatā.
6. Par rezultātiem paziņo katram pretendentam elektroniski 5 (piecu) darba dienu laikā pēc Komisijas lēmuma pieņemšanas. Savu piekrišanu konkursa rezultātā uzsākt Izglītības pārvaldes vadītāja vietnieka amata pienākumu izpildi, norādot iespējamo darba tiesisko attiecību uzsākšanas termiņu, konkursa uzvarētājs apliecina rakstveidā (e-pastā vai pašrocīgi parakstītā iesniegumā).
7. Pretendents, kura kandidatūru apstiprina Izglītības pārvaldes vadītājs, tiek pieņemts darbā, noslēdzot darba līgumu uz nenoteiktu laiku, nosakot pārbaudes termiņu.
8. Ja pretendents, kurš uzvarējis konkursā, pieņem lēmumu atteikties no Izglītības pārvaldes vadītāja vietnieka amata pienākumu izpildes, var tikt pieņemts lēmums par nākamā pretendenta ar lielāko iegūto punktu skaitu izvirzīšanai amatā šajā nolikumā noteiktajā kārtībā.

# Nobeiguma noteikumi

1. Informācija par konkursa prasību un pretendentu atlases nosacījumiem tiek ievietota Izglītības pārvaldes tīmekļvietnē, Nodarbinātības Valsts aģentūras (NVA) tīmekļvietnē, sociālā tīkla tīmekļa platformā *Facebook.*
2. Pretendentu iesniegtie pieteikumi, kas noformēti atbilstoši nolikuma 13. punktā noteiktajam, tiek reģistrēti saņemto dokumentu reģistrā.
3. Iesniegtie dokumenti pretendentam atpakaļ netiek izsniegti, izņemot gadījumu, ja konkurss tiek atsaukts pēc dokumentu iesniegšanas termiņa beigām un pretendents izsniegšanu pieprasa ar atsevišķu iesniegumu.
4. Konkursa dokumentiem ir ierobežotas pieejamības statuss.
5. Ja nevienu no pretendentiem neatzīst par atbilstošu vakantajam Izglītības pārvaldes vadītāja vietnieka amatam, Komisija ir tiesīga pieņemt lēmumu par konkursa slēgšanu bez rezultāta un izsludināt jaunu konkursu.

Jelgavas valstspilsētas pašvaldības iestādes

“Jelgavas izglītības pārvalde” vadītāja G. Auza

1. pielikums Jelgavas valstspilsētas pašvaldības iestādes “Jelgavas izglītības pārvalde” vadītāja vietnieka amata pretendentu atlases konkursa nolikumam

# Pretendenta pieteikums

**uz Jelgavas valstspilsētas pašvaldības iestādes “Jelgavas izglītības pārvalde”**

# vadītāja vietnieka amatu

**Informācija par pretendentu:**

|  |  |
| --- | --- |
| Vārds, uzvārds |  |
| Tālruņa numurs |  |
| Elektroniskā pasta adrese |  |
| Faktiskās dzīvesvietas adrese*/neaizpildiet šo aili, ja nevēlaties norādīt savu adresi/* |  |

# Darba pieredze:

|  |  |  |
| --- | --- | --- |
| **Laika periods** | **Darba vieta un****ieņemamais amats** | **Galvenie darba pienākumi***(līdz 5 teikumiem katrā)* |
|  |  |  |

**Motivācija:**

Motivācija pieteikties uz Jelgavas valstspilsētas pašvaldības iestādes “Jelgavas izglītības pārvalde” vadītāja vietnieka amatu (līdz 1 500 rakstzīmēm (bez tukšumzīmēm)):

|  |
| --- |
|       |

Redzējums par komandas vadīšanu, darbinieku motivēšanu un kompetenču

pilnveidošanu (līdz 1 500 rakstzīmēm (bez tukšumzīmēm):

|  |
| --- |
|       |

**Novērtējiet savu profesionālo kompetenci** *(atzīmēt atbilstošo variantu)*:

|  |  |  |  |
| --- | --- | --- | --- |
|  | **Pamatzināšanas par procesu** | **Esmu piedalījies procesā** | **Esmu****vadījis procesu** |
| ilgtermiņa un īstermiņa mērķu izvirzīšana izglītības kvalitātes attīstībai pašvaldībā |  |  |  |
| līdzdalība nacionāla līmeņa normatīvo aktu sagatavošanā, apspriešanā |  |  |  |
| līdzdalība lokāla mēroga normatīvo aktu sagatavošanā, apspriešanā |  |  |  |
| komandas darba organizēšana un vadīšana |  |  |  |
| darbinieku piesaiste un atlase |  |  |  |
| darbinieku darba snieguma/izpildes novērtēšana |  |  |  |
| organizācijas vērtības – to noteikšana, skaidrošana un iedzīvināšana |  |  |  |
| iekļaujošas izglītības īstenošana |  |  |  |
| inovatīva mācību procesa organizēšana |  |  |  |
| konfliktu risināšana |  |  |  |
| finanšu un resursu pārvaldība pašvaldības iestādē |  |  |  |
| administratīvi saimniecisko jautājumu risināšana pašvaldības iestādē |  |  |  |

Pretendenta paraksts: Datums

1. pielikums Jelgavas valstspilsētas pašvaldības iestādes

“Jelgavas izglītības pārvalde” vadītāja vietnieka amata pretendentu atlases konkursa nolikumam

APLIECINĀJUMS

Jelgava, 2024.

Es, apliecinu, ka uz mani neattiecas (vārds, uzvārds, personas kods)

Izglītības likumā un Bērnu tiesību aizsardzības likumā noteiktie ierobežojumi.

(paraksts)